# Datums skatāms laika zīmogā Nr. 3.4-3.1/2021/7941N

**Latvijas būvniecības padomes (LBP) ārkārtas sēdes**

PROTOKOLS

Tiešsaistē MS Teams (Ekonomikas ministrija)

plkst.15:00

Rīgā, 2021. gada 1.novembrī Nr.11

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās padomes locekļi: **Andris Bērziņš, Artis Dzirkalis,** **Normunds Grinbergs, Klāvs Grieze,** **Ināra Laube, Ilmārs Leikums,** **Ervīns Timofējevs, Normunds Tirāns, Ilma Valdmane.** Aizvieto: **Olga Feldmane** (EM Būvniecības politikas departamenta direktore)

Pieaicinātie: Aigars Paegle – Latvijas Būvuzņēmumu partnerība

|  |  |
| --- | --- |
| Gusts Sproģis **-**Dainis Ģēģers **-**  | EM Būvniecības politikas departamenta direktora vietnieksLSGŪTIS |
| Raimonds Eizenšmits | Latvijas Būvinženieru savienība; |
| Monta Berga - | Biedrība “Latvijas Ceļu būvētājs” |

Sēdē nepiedalās padomes locekļi:Māris Bambis, Ilze Beināre (EM), Kaspars Bondars, Pēteris Dzirkals, Leonīds Jākobsons, Lauris Liepiņš, Jānis Rāzna, Jurijs Strods, Gunārs Valinks, Andris Veinbergs.

Protokolē: Inese Rostoka - EM Būvniecības politikas departamenta vecākā eksperte.

Darba kārtībā jautājums : Par ārkārtas situācijas regulējuma ietekmi uz būvniecības nozari

Sēdi sāk plkst.15.03

**Lietotie saīsinājumi**

BIS – būvniecības informācijas sistēma

BVKB – Būvniecības valsts kontroles birojs

EM – Ekonomikas ministrija

ES – Eiropas Savienība

FM – Finanšu ministrija

LTRK – Latvijas Tirdzniecības un Rūpniecības kamera

**1.§**

**Par ārkārtas situācijas regulējuma ietekmi uz būvniecības nozari**

--------------------------------------------------------------------------------------------

**G.Miķelsons** ierosina izrunāt jautājumu par ārkārtas situācijas regulējuma ietekmi uz būvniecības nozari pēc 15.novembra un pēc 15.decembra[[1]](#footnote-1). Kā tas ietekmēs:

1. Darbs birojos un darbu būvlaukumos;
2. Būvmateriālu tirdzniecību;
3. Būvniecības preču loģistiku;
4. Komunikāciju, lai informētu tirgus dalībniekus.

**O.Feldmane** lūgusi sasaukt Padomes sēdi, lai noskaidrotu vai nozare ir izpratusi valdības lēmumu, ka darbu klātienē varēs veikt tikai vakcinētās personas. Līdz šim nav bijusi informācija, ka šāds lēmums tiks pieņemts. Šādu lēmumu valdība ir pieņēmusi un Veselības ministrija saka, ka regulējums ir uz palikšanu un prasība netiks atcelta arī pēc 15. janvāra ārkārtas situācijas beigām.

Būvniecībā ļoti sekojam līdzi vakcinācijas aptverei, kas ir labs rādītājs nedēļas laikā no 49 līdz 64%, bet netic, ka līdz 15.decembrim panāksim 100% aptveri.

Risks, ka Pēc 15.decembra būvniecībā ir 10 – 15 % nodarbināto nevarēs veikt darbus klātienē, rodas bažas par būvdarbu veikšana un būvmateriālu ražošanu, kur darbs ir tikai klātienē. Projektētāji par 98% varēs darīt darbu neklātienē, klātienē paliek autoruzraudzība, būvuzraudzība.

Tas rada problēmu īsā laika periodā, tāpēc vēlētos noskaidrot, kādos segmentos ir lielākie riski un kādi ir priekšlikumi. No valsts puses varam par 10% samazināt ieguldījumus infrastruktūrā, lai darba spēka trūkuma dēļ nepārkarsētu nozari vēl vairāk.

**A.Dzirkalis** gribēja precizēt vai šis lēmums attiecas arī uz āra objektiem.

**O.Feldmane** informē, ka Veselības ministrija ir atbildējusi, ka būvniecībā darbs ir klātienē, arī āra objektos, tāpat kā lauksaimniecībā un mežsaimniecībā.

**D.Ģēģers** izsaka priekšlikumu nosūtīt informatīvas vēstules visiem caur BIS un veikt aptauju par vakcināciju, kā arī aicināt vakcinēties.

**O.Feldmane** informē, ka ministrija plāno nosūtīt informatīvu vēstuli būvkomersantiem un visām sertificētām personām. Vēstuli gatavos kopā ar Vakcinācijas biroju un tuvākajā laikā plānots izsūtīt, bet netic, ka visi vakcinēsies.

**G.Miķelsons** ierosina pasteigties un sagatavot vēstuli šonedēļ, lai nākamo nedēļu varētu izsūtīt

**D.Ģēģers** pārliecināts, ja vēstulē būs jūtams spiediens vakcinēties, tad rezultāta nebūs.

**E.Timofējevs** neraugoties uz to , ka arhitektiem ir liela vakcinēto aptvere, nav pārliecināts, ka tiks sasniegta 100% aptvere un ierosina padomāt par pakalpojumu sniegšanas klātienē un neklātienē. Neklātienes darbs paliek, bet ražība krītas. Pakalpojumu nozarē tā ir liela problēma. Termiņi kavēsies, kvalitāte kritīsies. Darba efektivitāte būs apgrūtināta. Lielajos birojos arī visi nestrādā klātienē.

**N.Tirāns** ierosina vai nevar uzskatīt, ka šis ir *force majeure[[2]](#footnote-2).*

**O.Feldmane** uzskata, ka šis jautājums ir ārpus visa. Pēc 15.decembra nevarēsiet nodrošināt izpildi esošajiem līgumiem, otrs ir jaunie līgumi. Vēlas zināt, ko tas nozīmē, ka pēc 15.decembra iztrūks 10-15% darbinieku. Ja to atzīst par *force majeure*, tas jau nav risinājums. Uzņēmumi atteiksies izpildīt saistības, ko darīs pasūtītājs ar tiem iesāktajiem objektiem, kas notiek tālāk. Attiecībā uz augstas kvalifikācijas speciālistiem ir pieņemts lēmums, ka varēs ievest, bet kas būs ar strādniekiem.

Varat vērsties LTRK, lai skaidro vai ir *force majeure.* Redzu risku, ka pēc 15.decembra tiks sūtītas vēstules no būvniecības nozares, ka nevar sniegt pakalpojumu. Problēma būs lielajiem ģenerāļiem.

**G.Miķelsons** pirmkārt uzskata, ka attiecībā uz vakcināciju lielais virsmērķis ir vakcinēties. Pienāk zvani ar jautājumu, vai tas ir valdības vai nozares lēmums. Daudziem ir svarīgi, ka nozare ir par. Līdz šim esam ieturējuši neitrālu pozīciju. Būtu jāpieņem Padomes lēmums attiecībā uz vakcināciju. Pastāv jautājums par formulējumu un komunikāciju. Atbalsta priekšlikumu nosūtīt visiem nozares pārstāvjiem EM vēstuli plus LTRK skaidrojumu par *force majeure,*

Otrkārt, tas ietekmēs esošos un jaunos līgumus. EM var piegādāt datus, kā pieaug vakcinācijas tvērums. Ņemot vērā šos vakcinācijas tempus varētu izstrādāt ieteikumus un rekomendācijas slēdzot līgumus, ko darīt ar līgumu pagarinājumiem.

**I.Leikums** uzskata, ka Olgai ir taisnība un vajadzētu sniegt kādu indikāciju tiem, kas finansē būvniecību. Tas varētu būt saistīts ar būvniecūbas procesu pagarinājumiem, bet tad līdzekļi būtu jānovirza, bet par ko jālemj.

Uzskata, ka jābūt iespējai sniegt būvuzraudzības, autoruzraudzības pakalpojumus ar sadarbspējīgu sertifikātu, pagarināt tā izmantošanas termiņus.

**O.Feldmane** nedomā, ka varētu pierunāt valdību uz termiņu maiņu attiecību uz pieņemtajiem lēmumiem, bet iespējams ir risinājums pārskatīt būvniecības regulējumu, ko var mainīt būvniecības procesa organizācijā. Iespējams ir kādi posmi, kur klātienes darbu var aizvietot ar neklātienes darbu, kur var pāriet uz BIS un vērtēt neklātienē.

**G.Miķelsons** uzskata, ka ir citi riski, BVKB sūtīja vēstuli, ka pāriet uz neklātienes režīmu un uz objektu nebrauc.

**O.Feldmane** uzskata, ka tā nebūs, ka tagad visā strādāsim attālināti ar videokameru, bet iespējams ir kur var pārskatīt procesu.

**G.Miķelsons** ierosina **divu nedēļu laikā katrai organizācijai pārskatīt, kurus klātienes uzdevumus var veikt attālināti**

**A.Bērziņš** informē, kaLatvijas ceļu būvētājs ir par vakcināciju, cik tā ir efektīva par to var diskutēt. Mēs kā nozare esam uzņēmušies saistības, līgumi ir terminēti un nav iespējas šos termiņus pagarināt. Nav iespēja pagarināt līgumus, ja negroza Budžeta likumu. Uzņēmumos ir problēmas. Esam saprātīga nozare, kura ir lielākā daļa vakcinējusies, bet 25% vēl nav. Nozarē ir bezizejas situācija, jo darbinieku trūkst. Jāpieņem grūts lēmums atlaist darbiniekus kuri jau dinastijām strādā ceļu nozarē. Grūti izlikt cilvēkus no darba. Darbinieku trūkums var aizkavēt līgumu izpildi, jo nozarē ir Covid nauda, kas iedalīta līdz gada beigām.

Ja netiekam galā ar termiņiem, tad no valdības puses būtu labi rast iespēju finansējumu neatņemt, attiecībā uz resursiem pārnesot tos uz nākamo gadu.

Piemin iespēju strādāt ar negatīviem Covid testiem

**O.Feldmane** vēlreiz atgādina, ka pēc 15. decembra nav pieņemami negatīvi testi, tikai vakcinācija. Varam palīdzēt ar vēstulēm ar vakcināciju. Aicina iesniegt informāciju par līgumiem, kas ir līdz gada beigām un kā izskatās ar saistību izpildi, ja pēc 15.decembra visiem jābūt vakcinētiem. Pēc šīs informācijas saņemšanas varēsim runāt ar FM, kā var šos līdzekļus iesaldēt un nepazaudēt gada beigās un izlietot nākamā gada sākumā. Labi, ka gada beigās vairs nav tik aktīva būvniecība, bet jādomā kas būs nākamajā gadā. No FM puses nākamajā gadā plānots ieguldīt būvniecībā 1,8 miljardus EUR no valsts puses.

**A.Bērziņš** jādomā, kas mums ir izdevīgāk ievest no ārzemēm cilvēkus un nedot darbu saviem, jo problēmas ar vakcināciju, tā ir viena filozofija, bet ja domājam kā maksimāli iesaistīt cilvēkus, tā ir cita filozofija.

**N.Grinbergs** sekojot līdzi valdības rīcībai, nekur neparādās, ka kāds process varētu notikt bez sertifikāta esamības. Liekot uzsvaru uz būvdarbiem, cilvēki, kas pieņēmuši lēmumu vakcinēties to ir izdarījuši, bet citi to nedarīs. Varbūt neliels procents pārdomās, bet liela daļa pāries uz nelegālo būvniecību, aizies uz slimības lapām, uz bezdarbu vai brauks prom uz Skandināvijas valstīm.

Būvniecība nav tā nozare, kur Covid būtu atstājis jūtamu iespaidu. Par to vai darbinieku atlaist no darba, būtu jāatstāj uzņēmuma vadītāju ziņā. Cilvēki piespiedu kārtā nevakcinēsies. Situācija radīs neatgriezeniskas sekas ar darbaspēku būvniecībā.

**O.Feldmane** arī nepiekrīt līdz galam šādam valdības lēmumam. Piekrīt, tam ko Normunds teica, bet lai mainītu kādu lēmumu, **jāformulē šīs neatgriezeniskās sekas**, ko tas nozarei nozīmē. Iespējams, ka vakcinācijas aptverei pieaugot un saslimušo skaitam mazinoties varētu runāt par risinājumiem.

 Ļoti svarīgi saprast, kā varam palīdzēt, lai nozare varētu normāli strādāt un attīstīties. Vakcinācijas veicināšana, līgumu grozījumi u.c. Varbūt valdībai pateikt, ka 20% no plānotajiem ieguldījumiem būvniecībā jāpārliek uz nākamajiem gadiem. Ko mēs varam darīt, ko šāds valdības lēmums nozīmē nozarei, kādas ir sekas, kāda ir nozares kapacitāte.

**G.Miķelsons** vēlas zināt kas notiks laika posmā no 15.novembra līdz 15.decembrim.

**O.Feldmane** norāda, ka no 15.novembra būvniekiem nekas nemainās, būs izmaiņas būvmateriālu tirdzniecībā. Ir sagatavoti divi priekšlikumi (būvmateriālu tirdzniecība zaļajā režīmā vai vairumtirdzniecība bez ierobežojumiem, atkarīgs no valdības, kuru tā izvēlēsies. Būvniekiem svarīgs ir 15.decembris, EM gaidīs priekšlikumus, kā var palīdzēt. Ja nepieciešama izbraukuma vakcinācija, mēs nodrošināsim.

Svarīgs ir Padomes lēmums, vēstuli nozarei varam gatavot EM un Padomes vārdā.

**G.Miķelsons** aicina Padomi kopīgi aicināt visus vakcinēties un balsot par Padomes atbalstu vakcinācijas procesam Būvniecības nozarē.

Balsojumā 7 balsis - par . Vairākums atbalsta priekšlikumu.

EM Sagatavoto vēstules tekstu izsūtīs visiem Padomes locekļiem saskaņošanai, tad precizēs, kuras organizācijas atbalsta Padomes lēmumu, kuras nē.

**Nolemj:** Nozare līdz 2021.gada 15.novembrim iesniedz ministrijā:

1. Priekšlikumus:
* Ministrijas un Padomes kopīgai vēstulei nozarei;
* regulējuma grozījumiem.
1. Formulējumu par sekām, kādas var izraisīt valdības pieņemtie lēmumi Būvniecības nozarei.
2. Informāciju par līgumiem un to izpildi līdz šī gada beigām.

Padomes priekšsēdētājs G.Miķelsons

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Protokolēja sagatavoja I.Rostoka

1. ###  Grozījumi Ministru kabineta 2021. gada 9. oktobra rīkojumā Nr. 720 "[Par ārkārtējās situācijas izsludināšanu](https://likumi.lv/ta/id/326729-par-arkartejas-situacijas-izsludinasanu)"

“5.7.1 no 2021. gada 15. decembra darbiniekiem, tostarp brīvprātīgajiem un personām ar ārpakalpojuma līgumiem, kuri nav minēti šā rīkojuma [5.7. apakšpunktā](https://likumi.lv/ta/id/326729-par-arkartejas-situacijas-izsludinasanu#p5.7) un kuri veic darba pienākumus klātienē, nepieciešams vakcinācijas vai pārslimošanas sertifikāts;” [↑](#footnote-ref-1)
2. Nepārvarama vara ir kopīga klauzula līgumos, kas būtībā atbrīvo abas puses no atbildības vai saistībām, ja ārkārtējs notikums vai apstākļi, kurus puses nevar kontrolēt, piemēram, karš, streiks, nemieri, noziegums, epidēmija vai pēkšņas juridiskas izmaiņas kavē vienu vai abus puses nespēj izpildīt līgumā noteiktās prasības  [↑](#footnote-ref-2)